|  |  |
| --- | --- |
|  |  |
| Järvekivi Osaühinginfo@eestikillustik.eePärnu mnt. 158/111318, Tallinn, Harju maakond | Teie 06.05.2024 Meie 31.05.2024 nr 8-1/21-239/6575-10 |

|  |  |
| --- | --- |
| **Arvamuse esitamine Kangru liiklussõlme põhiprojektile** |  |

Järvekivi osaühing (Eesti Killustik OÜ ja Kiirkandur AS-i ühisfirma) edastas Transpordiametile 06.05.2024 kirja nr 8-1/21-239/6575-7 (registreeritud Transpordiameti dokumendiregistris), milles viitate 19.02.2024 kirjale, kus esitati ettepanek leida lahendus Männiku IV liivakarjääri alalt väljaveoteeks ning leida võimalused ja leppida kokku kasutuskord tulevaste Kangru liiklussõlme rajatavate ehitusobjektide juurdepääsu- ja hilisemate hooldusteede kasutamiseks, et tagatud saaks väljaveotee Männiku IV liivakarjäärist klientide objektidele.

Transpordiamet kooskõlastas 13.03.2024 kirjaga nr 7.1-7/24/4343-1 korrigeeritud Männiku IV maavara kaevandamisloa taotluse tingimustega. Olete andnud oma 06.05.2024 kirjas mõista, et kaevandamisloa taotluse kooskõlastamise tingimused vajavad täiendavalt selgitamist ning seda ennekõike väljaveoteid puudutavas osas.

Transpordiamet selgitab, et Kangru liiklussõlme piirkonnas väljavedu lubada otse riigiteele 15 Tallinn-Rapla-Türi tee järgnevatel asjaoludel:

* Teelõigu liiklussagedus on 2023. a teeregistri andmetel 14 558 autot ööpäevas, mis vajab tee projekteerimise normide (edaspidi normid) kohaselt lahendamist vähemalt 2+2 teega, mis seab olulised piirangud projektlahendusele ja ristmike kavandamisele.
* Kavandatav Kangru liiklussõlme lahendus näeb ette tugimaantee lõikumist kõrvalmaanteega 11115 Kurna-Tuhala tee eritasandiliselt. See tähendab, et kõrvalmaantee ühineb tugimaanteega liiklussõlme rambi ja kiirusmuuteraja kaudu. Vastavalt normidele ei kavandata ristmikke liiklussõlme rampidele ega kiirusmuuteradadele.
* Eritasandaline lõikumine Rail Baltic raudtee ja kõrvalmaanteega tähendab, et Raku järve poolne tee osa on valdavalt kõrgel muldel, kus tuleb tagada ohutus läbi piirdesüsteemide ning väliskurvides ei ole piirde katkestamine mõeldav, sest tuleb tagada nende toimivus.
* Kangru liiklussõlmes tuleb ette näha vajalikud keskkonnameetmed, sh tee ulukitaraga eraldamine ning Raku järve poolses osas veel täiendav kahepaikseid suunav tõke.

Eeltoodut kokkuvõttes jääb Transpordiamet 13.03.2024 kirjas toodud tingimuste juurde ning rõhutab jätkuvalt, et Kangru liiklussõlme piirkonnas pole võimalik otse tugimaanteele maavara väljaveoteid ette näha. Transpordiametile ei jää kavandatavas Kangru liiklussõlmes hooldusteid, mida saaks hiljem kasutada maavara väljaveoks. Seega nägime ette võimaluse materjali väljaveoks kasutada kas siis olemasolevaid karjääriteid või Rail Baltica põhitrassi ja koos sellega rajatavaid hooldusteid, kuid nende osas kooskõlastuse andmine jääb Transpordiameti haldusalast välja.

Lugupidamisega

(allkirjastatud digitaalselt)

Kaarel Ilustrumm

projektijuht

planeerimise osakonna projekteerimise üksus

Lisaadressaadid: Maa-amet

 Rail Baltic Estonia OÜ

Kaarel Ilustrumm

55578458, Kaarel.Ilustrumm@transpordiamet.ee